**Beszámoló**

**Gazdasági elnökhelyettes**

Időrendi bontás:

2012. május 23. EHÖK gazdasági képzés

2012. május 23. Választmány

2012. június 4. Választmány

2012. június 7. Intézeti Tanács

2012. június 18. Választmány

2012. június 20. EHÖK elnökségi ülés

2012. június 26. Választmány

2012. július 9-12. EHÖK Vezetőképző

Tematikus bontás:

Minden delegáltságomnak eleget tettem az elmúlt időszakban egy Intézeti Tanács kivételével, amikor is vizsgáztam, így nem tudtam elmenni. Ez a fentebbi bontásban természetesen nem szerepel.

Az EHÖK elnökségi ülésen helyettesítettem a TTK HÖK elnökét.

Az ELTE EHÖK Vezetőképzőjén a Gazdaságis és rendezvényes szekcióban vettem részt. A táborhelyet az utolsó éjszaka folyamán családi okok miatt elhagytam, de szakmai programról nem maradtam le.

A vizsgaidőszak közepén a nagyraktár takarítása lezajlott. Az egész rakodóteret kipakoltuk. A dolgokat átválogattuk, rendszereztük és a használható dolgokat tematikusan pakoltuk vissza. Egy egész napos munka volt, melyben köszönöm a segítséget az érintetteknek. A raktárban található eszközökről készült egy excel táblázat, ami alapján nyomon tudjuk követni pontosan, hogy mi hol van, így a kiadás sokkal egyszerűbb lett és egyértelműen látjuk, milyen dolgaink vannak és mennyi. Kérem ezúttal is, hogy a rendet őrizzük meg!

A selejtezés utolsó előtti fázisába érkezett. Az informatikussal és az elnök segítségével átnéztük az össze gépet és elkülönítettük a selejtezésre szorulókat, a formanyomtatványokat előkerítettük, kitöltöttük. Remélhetően a szünet után mindezeket az eszközöket, berendezéseket elszállítják és a leltárból kihúzatják. Egyébként a régi szoctám papírok és más pályázatok átnézése is elkezdődött. Reméljük, hogy ezeket nem kell majd 30 évig őrizni és lassan ezeket is el tudjuk vitetni.

A TTK HÖK eszközeiről kiviteli engedélyek írása és iktatása megtörtént, amikor kellett. A Déli Hallgatói Irodában lévő kis hangfalak nem sértetlenül kerültek vissza a LEN-ről. A javíttatás miatt elértem az illetékeseket és megígérték a javítást. Sajnos még nem vitték el, pedig azóta is hetente írok nekik ez ügyben levelet.

A TTK HÖK eszközeit igyekeztem megjavíttatni, így a fénymásolónkhoz már háromszor jöttek szerelők. Sajnos még most sem mindig működik tökéletesen. Az Északi Hallgatói Irodában már két helyen is lehet nyomtatni. Kérném, hogy figyeljünk oda az eszközök használatára jobban!

Több meghívót, levelet és egyéb papírt iktattam, amikor a titkár nem volt elérhető.

A vizsgaidőszakban előzetes egyeztetés alapján tartottam fogadóóráimat, mint ahogy az a honlapon is szerepel.

Kérdés esetén még mindig a gazdeh@ttkhok.elte.hu email címen, a 30/33-2-34-69-es telefonszámon vagy személyesen vagyok elérhető.

Köszönöm, hogy elolvastátok beszámolómat és elnézést a késésért!

Ivancsó Veronika

Gazdasági elnökhelyettes

ELTE TTK HÖK

2012. június 25.